दक्षिण भारत के कुछ लोगों का यह मानना है कि दशहरा, जिसके पीछे दुर्गा द्वारा काले रंग के घुंघराले बाल वाले महिषासुर नामक नायक की हत्या की किंवदंती है, दरअसल, द्रविड़ों पर आर्यों की विजय का त्यौहार है। वर्चस्ववादी आख्यानों में महिषासुर को आधा भैंसा और आधा मनुष्य बताया गया है, परंतु कई देशज समुदाय उसे एक भले राजा और सौम्य पूर्वज के रूप में याद करते हैं। मध्यभारत का एक समुदाय-असुर जनजाति-दशहरे के दसवें दिन उसकी मौत का शोक मनाता है। साल दर साल, महिषासुर की मौत का शोक मनाने के लिए आयोजित किए जाने वाले कार्यक्रमों की संख्या बढ़ती जा रही है। इन कार्यक्रमों के आयोजक, एक देशज समुदाय के नेता पर ब्राह्मणवादियों की विजय के वर्चस्ववादी आख्यान को चुनौती देना चाहते हैं।